open-index/open-wikipedia-markdown huggingface dataset:
คู่แท้ แม่ไม่เลิฟ

**คู่แท้ แม่ไม่เลิฟ** () เป็นละครโทรทัศน์ไทยที่ออกอากาศทางช่องจีเอ็มเอ็ม 25 และวิว ตั้งแต่วันที่ 10 ตุลาคม ถึง 6 ธันวาคม พ.ศ. 2565 นำแสดงโดยคัทลียา แมคอินทอช, ลุค อิชิกาวะ พลาวเดน, ตะวัน วิหครัตน์, อรรถพันธ์ พูลสวัสดิ์, วรนิษฐ์ ถาวรวงศ์, สุทัตตา อุดมศิลป์และ รชานันท์ มหาวรรณ์

ผลิตโดยจีเอ็มเอ็มทีวีและมีการเผยตัวอย่างแรกในงาน "BORDERLESS" ซึ่งเป็นงานเปิดตัวละครใหม่ของจีเอ็มเอ็มทีวีเมื่อเดือนธันวาคม พ.ศ. 2564 เดิมทีมีกำหนดออกอากาศในวันที่ 3 ตุลาคม พ.ศ. 2565 แต่จีเอ็มเอ็มทีวีได้เลื่อนการออกอากาศไปเป็นวันที่ 10 ตุลาคม เนื่องจากมีปัญหาระหว่างการถ่ายทำ

## เรื่องย่อ
พิมพ์ภัทรา (คัทลียา แมคอินทอช) เป็นนักธุรกิจหญิงที่ประสบความสำเร็จและเป็นคุณแม่ที่เข้มแข็ง เธอมีลูกชายสามคนที่มีบุคลิกแตกต่างกันได้แก่ อิชญะ (ลุค อิชิกาวะ พลาวเดน) นักธุรกิจหนุ่ม, แธม (ตะวัน วิหครัตน์) ทายาทตระกูลชนชั้นสูง และ อชิระ (อรรถพันธ์ พูลสวัสดิ์) ทายาทห้างสรรพสินค้าชื่อดัง แม้ว่าลูกชายของเธอจะคัดค้าน แต่พิมพ์ภัทราก็ยังคงยืนกรานที่จะหาคู่ครองที่สมบูรณ์แบบให้กับพวกเขา

## นักแสดง
### นักแสดงหลัก
* คัทลียา แมคอินทอช รับบท พิมพ์ภัทรา
* ลุค อิชิกาวะ พลาวเดน รับบท อิชญะ
* ตะวัน วิหครัตน์ รับบท แธม
* อรรถพันธ์ พูลสวัสดิ์ รับบท อชิระ
* วรนิษฐ์ ถาวรวงศ์ รับบท แก้วเกล้า
* สุทัตตา อุดมศิลป์ รับบท หนึ่งนาเรศ
* รชานันท์ มหาวรรณ์ รับบท นรียา

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
นิค โวลเทอมาเดอ

**นิค โวลเทอมาเดอ** (เกิด 14 กุมภาพันธ์ ค.ศ. 2002) เป็นนักฟุตบอลอาชีพชาวเยอรมันที่เล่นในตำแหน่งกองหน้าและกองกลางตัวรุก ให้กับสโมสรนิวคาสเซิลยูไนเต็ดและทีมชาติเยอรมนี

## ระดับสโมสร
### แวร์เดอร์เบรเมิน
โวลเทอมาเดอย้ายมาร่วมทีมแวร์เดอร์เบรเมินในปี ค.ศ. 2010 จากทีเอสวอลท์เมอร์เฮาเซน ในฤดูกาล 2018–19 เขายิงไป 18 ประตูกับอีก 8 แอสซิสต์จากการลงสนาม 24 นัดให้กับทีมรุ่นอายุไม่เกิน 17 ปีของแวร์เดอร์เบรเมิน ในบุนเดิสลีการุ่นอายุไม่เกิน 17 ปี

หลังจากยิงไป 7 ประตูจากการลงสนาม 8 นัดให้กับทีมรุ่นอายุไม่เกิน 19 ปี โวลเทอมาเดอก็ถูกเรียกตัวติดทีมชุดใหญ่เพื่อลงเล่นบุนเดิสลีกานัดที่พบกับไบเออร์เลเวอร์คูเซินเมื่อวันที่ 11 มกราคม ค.ศ. 2020 เมื่อวันที่ 1 กุมภาพันธ์ ค.ศ. 2020 เขาได้ลงเล่นระดับอาชีพนัดแรกในเกมลีกที่ออกไปเยือนและพ่ายให้กับเอาคส์บวร์ค 2–1 กลายเป็นผู้เล่นอายุน้อยที่สุดในประวัติศาสตร์ของแวร์เดอร์เบรเมินที่ลงเล่นในบุนเดิสลีกา ด้วยวัย 17 ปี 11 เดือน 16 วัน

#### ยืมตัวไปเอ็สเฟาเอลแวร์สแบร์ก
ในเดือนสิงหาคม ค.ศ. 2022 โวลเทอมาเดอได้ย้ายไปร่วมทีมเอ็สเฟาเอลแวร์สแบร์ก สโมสรที่เพิ่งเลื่อนชั้นขึ้นมาสู่ลีกา 3 ด้วยสัญญายืมตัว 1 ปี เขายิงได้ 10 ประตูในลีก ช่วยให้สโมสรของเขาเลื่อนชั้นสู่ซไวเทอบุนเดิสลีกา นับเป็นการเลื่อนชั้น 2 ฤดูกาลติดต่อกัน และได้รับรางวัลผู้เล่นยอดเยี่ยมประจำฤดูกาลของลีกา 3 อีกด้วย

### เฟาเอ็ฟเบ ชตุทท์การ์ท
ก่อนเปิดฤดูกาล 2024–25 โวลเทอมาเดอย้ายไปร่วมทีมเฟาเอ็ฟเบ ชตุทท์การ์ทและเซ็นสัญญา 4 ปี เขาจบฤดูกาลแรกของเขาด้วยการยิงไป 17 ประตูในทุกรายการ รวมถึงประตูในรอบชิงชนะเลิศเดเอ็ฟเบ-โพคาล ซึ่งทีมของเขาเอาชนะอาร์เมเนียบีเลเฟลด์ไปได้

### นิวคาสเซิลยูไนเต็ด
ในวันที่ 29 สิงหาคม ค.ศ. 2025 นิวคาสเซิลยูไนเต็ดเซ็นสัญญาคว้าตัวโวลเทอมาเดอด้วยค่าตัวเป็นสถิติของสโมสรที่ 64.86 ล้านปอนด์ (74.5 ล้านยูโร) บวกส่วนเสริมอีก 4.3 ล้านปอนด์ (5 ล้านยูโร) ทำลายสถิติเดิมของอาเล็กซันเดอร์ อีซักเมื่อปี ค.ศ. 2022 ที่ 63 ล้านปอนด์ วันที่ 13 กันยายน เขาลงเล่นในพรีเมียร์ลีกนัดแรกโดยพบกับวูล์ฟส์ และทำประตูได้ในชัยชนะ 1-0

## อ้างอิง

หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอลชาย
หมวดหมู่:กองกลางฟุตบอลชาย
หมวดหมู่:นักฟุตบอลชายทีมชาติเยอรมนี
หมวดหมู่:ผู้เล่นเฟาเอ็ฟเบ ชตุทการ์ท
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
แอร์โกตดิวัวร์

**แอร์โกตดิวัวร์** () เป็นสายการบินประจำชาติโกตดิวัวร์ ที่มีฐานการบินและสำนักงานใหญ่ที่ท่าอากาศยานนานาชาติเฟลิกซ์ อูฟูแว็ต-บัวญีในอาบีจาน สายการบินก่อตั้งขึ้นภายหลังการเลิกดำเนินงานของแอริวัวร์ ซึ่งล้มละลายไปในปี 2011 โดยได้เริ่มดำเนินงานในวันที่ 12 พฤศจิกายน ค.ศ. 2012

## ประวัติ
สายการบินก่อตั้งขึ้นเมื่อวันที่ 15 พฤษภาคม ค.ศ. 2012 เป็นรัฐวิสาหกิจ โดยมีแอร์ฟรานซ์และกองทุนอากาข่านเพื่อการพัฒนาเศรษฐกิจถือหุ้นส่วนหนึ่ง โดยแอร์ฟรานซ์มีเป้าหมายที่จะพัฒนาท่าอากาศยานปอร์บูแอตเป็นฐานการบินหลักในภูมิภาค แอร์โกตดิวัวร์มีทุนเริ่มต้นจำนวน 2.5 พันล้านซีเอฟเอฟรังก์ ซึ่งถือหุ้นส่วนใหญ่โดย	รัฐบาลประเทศโกตดิวัวร์ (65%) โดยที่เหลือถือหุ้นโดยแอร์ฟรานซ์ไฟแนนซ์ (20%) และ Aérienne de Participation-Côte d'Ivoire (15%) ซึ่งเป็นบริษัทโฮลดิงสายการบินของ AKFED

สายการบินจะมีการทำงานร่วมกันทางเทคนิค เชิงพาณิชย์ และการปฏิบัติการร่วมกับแอร์มาลีและแอร์บูร์กินา ซึ่งเป็นอีกสองสายการบินที่เกี่ยวข้องกับ AKFED เมื่อเดือนพฤศจิกายน ค.ศ. 2012 สายการบินใหม่นี้มีแผนที่จะมีกัปตันเครื่องบิน 13 คน เจ้าหน้าที่ระดับสูง 12 คน และลูกเรือห้องโดยสาร 37 คน สายการบินตั้งเป้ารองรับผู้โดยสารได้ปีละ 330,000 คน ในปี 2013 ขนส่งผู้โดยสารจำนวน 253,000 คน

## จุดหมายปลายทาง

### ข้อตกลงการบินร่วม
แอร์โกตดิวัวร์ได้ทำข้อตกลงการบินร่วมกับสายการบินต่าง ๆ ดังต่อไปนี้:
* เอธิโอเปียนแอร์ไลน์

### ข้อตกลงระหว่างสายการบิน
แอร์โกตดิวัวร์มีข้อตกลงกับสายการบินดังต่อไปนี้:
* เอพีจีแอร์ไลน์
* แอร์บูร์กินา
* แอร์ฟรานซ์
* เอมิเรตส์
* ฮานแอร์ 

## ฝูงบิน
### ฝูงบินปัจจุบัน
ณ เดือนธันวาคม ค.ศ. 2025 แอร์โกตดิวัวร์มีเครื่องบินประจำการในฝูงบินดังนี้:

แอร์โกตดิวัวร์มีอายุฝูงบินเฉลี่ย 10.6 ปี


ไฟล์:A319-100 AirCoteDIvoire F-GRXH TLS 140812 EPajaud.tif|แอร์บัส เอ319-100
ไฟล์:TUTSV-FOOL1.jpg|แอร์บัส เอ320-200
ไฟล์:F-WWYE Air Côte d'Ivoire Airbus A330-941 MSN 2086.jpg|แอร์บัส เอ330-900
ไฟล์:Un avion de Air Cote d'Ivoire.jpg|เดอ ฮาวิลแลนด์ แคนาดา แดช 8-400


### ฝูงบินในอดีต
แอร์โกตดิวัวร์เคยให้บริการเครื่องบินดังต่อไปนี้:
*เอ็มบราเออร์ อี170

### การจัดหา/ปลดระวาง
เมื่อเดือนตุลาคม ค.ศ. 2012 แอร์โกตดิวัวร์ได้รับมอบเครื่องบินลำแรกซึ่งเป็นเครื่องบินแอร์บัส เอ319 ที่เคยประจำการกับแอร์ฟรานซ์ โดยเป็นการเช่าจากแมคควอรีแอร์ไฟแนนซ์ ในงานดูไบแอร์โชว์ปี 2013 สายการบินได้วางเงื่อนไขการสั่งซื้อสำหรับเครื่องบินบอมบาร์ดิเอร์ คิว400 ถึงสี่ ลำ โดยได้ทำการสั่งซื้อในเดือนธันวาคม ค.ศ. 2013 มูลค่ารวมกว่า 69 ล้านเหรียญสหรัฐ โดยจะมีธนาคารการนำเข้าและส่งออกแห่งแอฟริกาเป็นผู้ให้เงินทุน 95% สายการบินวางแผนที่จะใช้เครื่องบินเหล่านี้ทดแทนเอ็มบราเออร์ อี170 ในเที่ยวบินระดับภูมิภาค เครื่องบินคิว 400 ลำแรกถูกส่งมอบในช่วงปลายปี 2014 สายการบินได้สั่งซื้อเครื่องบินประเภทนี้เพิ่มอีกสองลำในเดือน

แอร์โกตดิวัวร์ได้สั่งซื้อแอร์บัส เอ320นีโอสองลำและแอร์บัส เอ320ซีอีโอสองลำเมื่อเดือนเมษายน ค.ศ. 2016 ซึ่งสายการบินยังได้สั่งซื้อเอ320นีโอเพิ่มเติมอีกหนึ่งลำในเดือนกรกฎาคม

## หมายเหตุ

## อ้างอิง

## แหล่งข้อมูลอื่น
* 
*
*
*
หมวดหมู่:แอร์โกตดิวัวร์
หมวดหมู่:สายการบินประจำชาติ
หมวดหมู่:สายการบินสัญชาติโกตดิวัวร์
หมวดหมู่:สายการบินที่ก่อตั้งในปี พ.ศ. 2555
เครื่องยนต์ห้าจังหวะ

**เครื่องยนต์ห้าจังหวะ** () เป็นเครื่องยนต์สันดาปภายในผสมที่ได้รับสิทธิบัตรโดยแกร์ฮาร์ด ชมิตซ์ใน ค.ศ. 2000

## แนวคิด
เป้าหมายของเครื่องยนต์ห้าจังหวะคือการบรรลุประสิทธิภาพที่สูงกว่าเครื่องยนต์สี่จังหวะ เพื่อเพิ่มประสิทธิภาพ จึงมีการเพิ่มกระบอกสูบรองเข้าไปทำหน้าที่เป็นหน่วยขยายตัวเพื่อดึงพลังงานจากเชื้อเพลิงออกมาให้ได้มากขึ้น แนวคิดเครื่องยนต์ของชมิตซ์ใช้กระบอกสูบ "แรงดันสูง" หลักสองกระบอกที่มีรอบการทำงานแบบสี่จังหวะมาตรฐาน นอกเหนือจากกระบอกสูบขยาย "แรงดันต่ำ" รองที่มีขนาดใหญ่กว่า โดยไอเสียร้อนจากสองกระบอกสูบหลักจะถูกส่งเข้าไปยังกระบอกสูบรอง ซึ่งจะช่วยลดปริมาตรของแก๊สในกระบอกสูบหลักหลังการเผาไหม้ลงครึ่งหนึ่ง

แนวคิดนี้คล้ายกับเครื่องจักรไอน้ำแบบผสม ซึ่งขยายไอน้ำในกระบอกสูบแรงดันสูงก่อนจะปล่อยไปยังกระบอกสูบแรงดันต่ำเพื่อดึงพลังงานจากไอน้ำออกมาให้ได้มากขึ้น ใน ค.ศ. 1879 นิโคเลาส์ อ็อทโท ได้สร้างเครื่องยนต์ห้าจังหวะซึ่งมีการผลิตในเชิงพาณิชย์ แต่มีสมรรถนะย่ำแย่ สิทธิบัตรของสเปนสองฉบับ (ES0156621 โดยเอฟ จิเมโน-กาตาเนโอ, 1942; และ ES0433850 โดยซี อูบีเอร์นา-ลาซีเอนา, 1975) ได้อธิบายถึงเครื่องยนต์ห้าจังหวะที่เหมือนกับการออกแบบของชมิตซ์ซึ่งเครื่องยนต์นี้เคยได้รับทุนจากมหาวิทยาลัยบูร์กุนดีเพื่อทำการศึกษา เจ.ดับเบิลยู. ไอเซนฮุท ได้จดสิทธิบัตร 'เครื่องยนต์อากาศและแก๊ส' ที่มีการขยายตัวสองครั้ง (US640890, 1900) รถยนต์ที่ใช้เครื่องยนต์นี้เคยอยู่ในคอลเลกชันฮาร์ราห์ แต่ชะตากรรมของมันหลังคอลเลกชันถูกยุบเลิกไปก็ไม่เป็นที่ทราบแน่ชัด

ในการออกแบบของชมิตซ์ อัตราส่วนการอัดของกระบอกสูบขยายแรงดันต่ำสามารถปรับได้เพื่อให้อัตราส่วนการขยายตัวเหมาะสมที่สุด โดยไม่คำนึงถึงอัตราส่วนกำลังอัดของกระบอกสูบหลัก ต้นแบบได้แสดงให้เห็นถึงการลดการสิ้นเปลืองเชื้อเพลิงลงประมาณ 10% เทียบกับเครื่องยนต์แก๊สมาตรฐาน

การทำงานของเครื่องยนต์เบนซินห้าจังหวะเป็นดังนี้:**1** – ดูด**2** – อัด**3** – กำลัง**4** – คายไอเสียเบื้องต้น/ขยายตัวอีกครั้ง**5** – คายไอเสียสุดท้าย

## ต้นแบบ

แนวคิดของชมิตซ์ได้รับการพัฒนาโดยอิลมอร์ โดยต้นแบบของอิลมอร์ซึ่งมุ่งหมายจะใช้สำหรับจักรยานยนต์ประกอบด้วยกระบอกสูบหลัก 2 สูบและกระบอกสูบรอง 1 สูบ ใช้เสื้อสูบแบบตันพร้อมปั๊มน้ำมันและน้ำที่ขับด้วยไฟฟ้า เพลาลูกเบี้ยวเหนือสูบสองตัวพร้อมลิ้นดอกเห็ดมาตรฐาน และระบบเทอร์โบชาร์จ ความจุเครื่องยนต์ของต้นแบบนี้อยู่ที่  หากไม่รวมกระบอกสูบรอง และรวมทั้งหมดอยู่ที่  สามารถผลิตกำลังได้  ที่ 7,000 รอบต่อนาที และแรงบิด  ที่ 5,000 รอบต่อนาที

## ดูเพิ่ม

* เครื่องยนต์โรทารี
* เครื่องยนต์สเตอร์ลิง
* จังหวะเครื่องยนต์
** เครื่องยนต์สองและสี่จังหวะ
** เครื่องยนต์สองจังหวะ
** เครื่องยนต์สี่จังหวะ
** เครื่องยนต์หกจังหวะ
* วัฏจักรทางอุณหพลศาสตร์
** วัฏจักรแอตคินสัน
** วัฏจักรมิลเลอร์

## อ้างอิง

## แหล่งข้อมูลอื่น
*ภาพเคลื่อนไหวเครื่องยนต์สี่จังหวะ
*
*เครื่องยนต์รถยนต์ทำงานอย่างไร
*ภาพเคลื่อนไหวเครื่องยนต์, สี่จังหวะ , คำอธิบายเพิ่มเติมของเครื่องยนต์สี่จังหวะ
*4 จังหวะใหม่

หมวดหมู่: เครื่องยนต์ลูกสูบสันดาปภายใน
อลังค์

**อลังค์** (; Alang; *อลํค*) เป็นเมืองในอำเภอภาวนคร รัฐคุชราต ประเทศอินเดีย เป็นที่รู้จักในฐานะที่ตั้งของอู่รื้อเรืออลังค์ ชายหาดของอลังค์เป็นถิอเป็นสุสานเรือที่ใหญ่ที่สุดของโลก

## ประชากร
ตามสำมะโนประชากรปี 2001 ประชากรของอลังค์อยู่ที่ 18,464 คน คิดเป็นชาย 82% อัตราการรู้หนังสือเฉลี่ยที่ 62%

## เศรษฐกิจ

นอกจากธุรกิจอู่รื้อเรือแล้ว ในปี 2013 มิถิวิรฑี (Mithi Virdi) เป็นบริเวณในอลังค์ที่มีการเสนอเป็นพื้นที่ก่อสร้างเตาปฏิกรณ์นิวเคลียร์ขนาด 6,600 MW และจะตั้งอยู่  ทางเหนือของหาดที่เป็นบรรดาอู่รื้อเรือ

## อ้างอิง

หมวดหมู่:เมืองในรัฐคุชราต
จักรพรรดินีเซี่ยวเค่อ

**จักรพรรดินีเซียวเค่อ** (; ค.ศ. 1510–ค.ศ. 1554) แห่งสกุลตู้ เป็นพระสนมของจักรพรรดิเจียจิ้งและเป็นพระราชมารดาจักรพรรดิหลงชิ่ง

## พระราชประวัติ

*ปี ค.ศ. 1530 รัชสมัยจักรพรรดิเจียจิ้ง พระนางได้รับเลือกเป็นพระสนมในจักรพรรดิเจียจิ้ง
*ปี ค.ศ. 1536 พระนางได้รับการเลื่อนยศเป็นพระสนมคัง 
*ปี ค.ศ. 1537 พระนางได้ให้กำเนิดองค์ชายจูไจ้จีพระราชโอรสองค์ที่สามของจักรพรรดิ ซึ่งไม่เป็นที่โปรดนัก
*ปี ค.ศ. 1554 พระนางสิ้นพระชนม์ขณะพระชนมายุ 40 พรรษา ภายหลังพระนางได้รับพระราชทานนามว่า พระสนมหรงซู่คังผิน (荣淑康妃) และถูกฝังพระศพไว้ที่ภูเขาหยูเฉวียน ข้าราชการในพิธีได้ขอให้องค์ชายจูไจ้จีร่วมไว้อาลัยเป็นเวลา 3 ปี แต่จักรพรรดิเจียจิ้งทรงไม่อนุญาต

หลังจากที่จูไจ้จีได้ขึ้นครองราชย์จักรพรรดิหลงชิ่ง พระองค์จึงได้สถาปนาพระราชอิสริยยศย้อนหลังสิ้นการพระชนม์เป็น "**จักรพรรดินีเซี่ยวเค่อ**" และได้รับการฝังพระบรมศพใน สุสานหย่งหลิง ในหมู่สุสานหลวงราชวงศ์หมิง

## พระเกียรติยศ

*ในรัชสมัยจักรพรรดิเจิ้งเต๋อ (ครองราชย์ ค.ศ. 1505–1521)
**นางตู้ (杜氏; ตั้งแต่ ค.ศ. 1510)
*ในรัชสมัยจักรพรรดิเจียจิ้ง (ครองราชย์ ค.ศ. 1521–1567)
**คังผิน (康嫔; ตั้งแต่เดือนมีนาคม ค.ศ. 1531)
**คังเฟย (康妃; ตั้งแต่ ค.ศ. 1536)
**หรงชูคังเฟย (荣淑康妃; ตั้งแต่ ค.ศ. 1554)
*ในรัชสมัยจักรพรรดิหลงชิ่ง (ครองราชย์ ค.ศ. 1567–1572)
**จักรพรรดินีเซี่ยวเค่อ ฉุน ฉืออี้ กงซุ่น จานเทียน ไคเซิ่ง (孝恪淵純慈懿恭順贊天開聖皇后; ตั้งแต่ ค.ศ. 1567)

## พระนามหลังสิ้นพระชนม์
**Empress Xiaoke Chun Ciyi Gongshun Zantian Kaisheng**

**(孝恪淵純慈懿恭順贊天開聖皇后)**

### พระสาทิสลักษณ์ที่หลงเหลืออยู่


ไฟล์:Mère de Longqing.jpg
ไฟล์:孝恪皇后杜氏（明世宗）.jpg
ไฟล์:孝恪皇后.jpg


## อ้างอิง

หมวดหมู่:จักรพรรดินีราชวงศ์หมิง
หมวดหมู่:พระพันปีหลวงราชวงศ์หมิง
วัดบางเงิน

**วัดบางเงิน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายพระยา อำเภอปลายพระยา จังหวัดกระบี่ ที่ดินตั้งวัดมีเนื้อที่ 46 ไร่ นอกจากนี้ยังมีที่ธรณีสงฆ์อีก 1 แปลง 

วัดบางเงินสร้างขึ้นราว พ.ศ. 2425 โดยพระครูพินิจยติการ (รื้น) พร้อมด้วยพุทธบริษัท กำนัน ผู้ใหญ่บ้าน และคณะครูโรงเรียนประชาบาล เดิมตั้งอยู่ที่บ้านหาดถั่ว ตำบลอบัน อำเภอไทรขิง จังหวัดสุราษฎร์ธานี ชาวบ้านเรียกว่า **วัดหาดถั่ว** แต่ทางการตั้งชื่อว่า "วัดบางเงิน" เนื่องจากตั้งใกล้กับบางชายเงิน ต่อมาเมื่อมีการแบ่งเขตจังหวัดระหว่างสุราษฎร์ธานีและกระบี่ในช่วง พ.ศ. 2470–2480 วัดบางเงินจึงอยู่ในเขตจังหวัดกระบี่นับแต่นั้น สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515

อาคารเสนาสนะประกอบด้วยอุโบสถกว้าง 10 เมตร ยาว 14 เมตร โครงสร้างเป็นไม้เนื้อแข็ง หลังคาทรงไทยมุงสังกะสี พื้นคอนกรีต ไม่มีฝาผนัง ศาลาการเปรียญกว้าง 16 เมตร ยาว 32 เมตร โครงสร้างไม้เนื้อแข็ง หลังคาทรงไทยมุงกระเบื้อง พื้นคอนกรีต ส่วนกุฏิสงฆ์มี 3 หลัง ได้แก่ อาคารครึ่งตึกครึ่งไม้ 1 หลัง อาคารไม้ชั้นเดียว 1 หลัง และอาคารยกพื้นสูงอีก 1 หลัง

## รายนามเจ้าอาวาส
* พระครูพินิจยติการ (รั้น) พ.ศ. 2454–2456
* พระรื้น (พ่อท่านยาเขียว) พ.ศ. 2457–2455
* พระอุ่น พ.ศ. 2457–2457
* พระครึก พ.ศ. 2480–2481
* พระพัว พ.ศ. 2482–2482
* พระเคลื่อน พ.ศ. 2483–2484
* พระช่อง พ.ศ. 2484–2484
* พระชื่น พ.ศ. 2484–2490
* พระอธิการกลำ ชิตวิโส พ.ศ. 2490–2510
* พระเพื่อน เขมงกโร พ.ศ. 2510–2512 
* พระอธิการแกล้ม อุภาโส พ.ศ. 2512–2517
* พระครูไกรสรธรรมรังษี พ.ศ. 2517
## อ้างอิง

หมวดหมู่:อำเภอปลายพระยา
บางเงิน
อมันดา อแมนด้า เจนเซ่น

**อมันดา อแมนด้า เจนเซ่น** (เกิด 7 กันยายน พ.ศ. 2541)  เป็นนางงามและนางแบบชาวไทยเชื้อสายเดนมาร์ก อมันดาเป็นที่รู้จักจากการเป็นรองชนะเลิศอันดับหนึ่งมิสแกรนด์ไทยแลนด์ 2022 และหนึ่งในผู้เข้าแข่งขันรายการเดอะเฟซไทยแลนด์

## ประวัติ
อมันดาเกิดเมื่อวันที่ 7 กันยายน พ.ศ. 2541 ณ จังหวัดภูเก็ต ประเทศไทย โดยมีบิดาเป็นชาวเดนมาร์กและมารดาเป็นชาวไทย โดยเธอได้สำเร็จการศึกษาในระดับมัธยมจากโรงเรียนเฉลิมพระเกียรติสมเด็จพระศรีนครินทร์ ภูเก็ต และในระดับปริญญาตรีจากมหาวิทยาลัยสวนดุสิตหลักสูตรศิลปศาสตรบัณฑิตสาขาธุรกิจการบิน

## การประกวด
อมันดาได้เข้าสู่การประกวดตั้งแต่ปี พ.ศ. 2565 จากการประกวดมิสแกรนด์ภูเก็ต 2022 โดยในการประกวดในครั้งนั้นเธอสามารถชนะและเป็นตัวแทนจังหวัดภูเก็ตในการประกวดมิสแกรนด์ไทยแลนด์ 2022 โดยในวันนี้ 30 เมษายน พ.ศ. 2565 อมันดาได้รับตำแหน่งรองชนะเลิศอันดับหนึ่งจากการประกวดดังกล่าว ต่อมาทางกองประกวดมิสแกรนด์ไทยแลนด์ได้ทำการแต่งตั้งอมันดาให้เป็นมิสอินเตอร์คอนติเนนตัลไทยแลนด์และเป็นตัวแทนประเทศไทยในการประกวดมิสอินเตอร์คอนติเนนตัล 2022 ณ ประเทศอียิปต์ โดยในวันที่ 14 ตุลาคม พ.ศ. 2565 เธอก็สามารถเข้ารอบ 20 คนสุดท้าย

ในปี พ.ศ. 2568 อมันดาได้เข้าสู่การประกวดนางแบบในรายการเดอะเฟซไทยแลนด์ (ฤดูกาลที่ 6) โดยเธอสามารถผ่านการคัดเลือกเข้ารอบ 15 คนสุดท้ายโดยได้อยู่กับเมนเทอร์มารีญา พูลเลิศลาภ และได้ตำแหน่งรองชนะเลิศจากการแข่งขันดังกล่าว

## วงการบันเทิง

### ละครสั้น

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:บุคคลจากจังหวัดภูเก็ต
หมวดหมู่:บุคคลจากมหาวิทยาลัยสวนดุสิต
หมวดหมู่:ชาวไทยเชื้อสายเดนมาร์ก
หมวดหมู่:นางแบบไทย
หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:มิสอินเตอร์คอนติเนนตัลไทยแลนด์
หมวดหมู่:ผู้เข้าประกวดมิสอินเตอร์คอนติเนนตัล
จอตูไอต์

**จอตูไอต์** (, ; ) เป็นแร่หายาก มีสูตรเคมีคือ BiSbO4 เป็นสารประกอบบิสมัทแอนติโมเนตธรรมชาติ ซึ่งบิสมัทมีสถานะออกซิเดชัน +3 และพลวงมีสถานะออกซิเดชัน +5

## คำอธิบาย
จอตูไอต์มีโครงสร้างผลึกแบบมอนอคลินิก มีกรุปปริภูมิ  และมีโครงสร้างทางเคมีที่คล้ายคลึง (isostructural) กับไคลโนเซอร์แวนไทต์ (clinocervantite) ซึ่งมีธาตุพลวงสามวาเลนต์คล้ายคลึงกัน (trivalent-antimony-analogue) จอตูไอต์ยังเป็นพลวงอะนาล็อกของไคลโนบิสวาไนต์ (clinobisvanite)

## การปรากฎ
[thumb|[พิพิธภัณฑ์ประวัติศาสตร์ธรรมชาติเทศมณฑลลอสแอนเจลิส จัดแสดงจอตูไอต์ชิ้นเดียวที่ค้นพบ รวมกับอัญมณีอื่นอีกหลายชนิด]]
พบจอตูไอต์ในปี พ.ศ. 2553 ในบริเวณใกล้เคียงกับเมืองโม่โกะ ภาคมัณฑะเลย์ ประเทศพม่า ซึ่งเป็นพื้นที่ที่มีชื่อเสียงด้านแร่อัญมณีหลากหลายชนิด และต่อมา ดร. จอ ตู () จากมหาวิทยาลัยย่างกุ้งได้ระบุว่าเป็นตัวอย่างแร่ชนิดใหม่ สมาคมแร่วิทยาระหว่างประเทศ (International Mineralogical Association) ได้รับรองให้จอตูไอต์เป็นแร่ชนิดใหม่อย่างเป็นทางการในปี พ.ศ. 2558  

มีบันทึกตัวอย่างแร่ที่เกิดขึ้นตามธรรมชาตินี้ขนาด 0.3 กรัมเพียงตัวอย่างเดียว ซึ่งเก็บรักษาและจัดแสดงไว้ที่พิพิธภัณฑ์ประวัติศาสตร์ธรรมชาติเทศมณฑลลอสแอนเจลิส รัฐแคลิฟอร์เนีย สหรัฐอเมริกา

## อ้างอิง

 
หมวดหมู่:แร่บิสมัท
หมวดหมู่:แร่แอนติโมเนต
หมวดหมู่:แร่ออกไซด์
หมวดหมู่:แร่มอนอคลินิก
เกาะตะเภาใหญ่

**เกาะตะเภาใหญ่** เป็นเกาะในตำบลรัษฎา อำเภอเมืองภูเก็ต จังหวัดภูเก็ต ตั้งอยู่ที่พิกัดละติจูด 7°49´.6 เหนือ ลองจิจูด 98° 25´.0 ตะวันออก เกาะมีความกว้าง 600 เมตร ยาว 1 กิโลเมตร มีเนื้อที่ 402,870 ตารางเมตร มียอดสูง 112 เมตร อยู่ทางทิศตะวันตกเฉียงใต้ของเกาะตะเภาน้อย ระยะห่าง 400 เมตร  ตั้งอยู่ทางทิศตะวันออกเฉียงใต้ของเกาะภูเก็ต (บริเวณแหลมพันวา) มีเรือโดยสารออกจากท่าเรือน้ำลึกภูเก็ต อ่าวมะขาม ใช้เวลาเดินทาง 10 นาที

ตัวเกาะตั้งอยู่ใกล้กลางที่ตื้นที่มีน้ำ 1.2–5.5 เมตร และห้อมล้อมด้วยพืดหินปะการังรอบเกาะ ด้านที่มีพืดหินยื่นยาวออกไปไกลถึง 200 เมตร ทางทิศตะวันตกเฉียงเหนือของเกาะมีโรงแรมที่พัก บนเกาะมีนกเงือกอาศัยอยู่

## อ้างอิง

ตะเภาใหญ่
ตะเภาใหญ่
เกาะตาวัวดำ

**เกาะตาวัวดำ** บ้างเรียก **เกาะสน** เป็นเกาะในตำบลหงาว อำเภอเมืองระนอง จังหวัดระนอง ตั้งอยู่ที่จุดพิกัดละติจูด 9° 42´.2 เหนือ ลองจิจูด 98° 30´.1 ตะวันออก เกาะมีความกว้าง 1.2 กิโลเมตร ยาว 1.8 กิโลเมตร มีเนื้อที่ 1.1 ตารางกิโลเมตร มียอดสูง 219 เมตร อยู่ทางทิศใต้ของเกาะวัวดำ ระยะห่าง 2.4 กิโลเมตร ระหว่างเกาะวัวดำกับเกาะตาวัวดำมีลำคลองชื่อว่า *คลองทรายขาว*

บนเกาะมีหาดทรายแดง เป็นหาดทรายที่มีสีออกแดงคล้ายอิฐ เกิดจากการทับถมของเปลือกหอยนานาชนิดที่ถูกกระแสคลื่นพัดพามาทับถมไว้เป็นเวลานาน

## อ้างอิง

ตาวัวดำ
ตาวัวดำ
หมวดหมู่:อำเภอเมืองระนอง
ยุทธการที่อะบูกีร

**ยุทธการที่อะบูกีร**อาจหมายถึง:
* ยุทธการที่อะบูกีร (ค.ศ. 1799) ยุทธการในสงครามปฏิวัติฝรั่งเศส
* ยุทธการที่อะบูกีร (ค.ศ. 1801) ยุทธการในสงครามปฏิวัติฝรั่งเศส

## ดูเพิ่ม
* อะบูกีร ประเทศอียิปต์
* ยุทธการที่แม่น้ำไนล์ หรือ ยุทธการที่อ่าวอะบูกีร (ค.ศ. 1798)
* *[[ยุทธการที่อะบูกีร (เลอเฌิน)]]* ภาพวาดใน ค.ศ. 1804 โดยหลุยส์-ฟร็องซัว เลอเฌิน
* *[[ยุทธการที่อาบูกีร์]]* ภาพวาดใน ค.ศ. 1806 โดยอ็องตวน-ฌ็อง โกรส์
ยุทธการที่อะบูกีร (เลอเฌิน)

**ยุทธการที่อะบูกีร, 27 กรกฎาคม ค.ศ. 1799** () เป็นจิตรกรรมประวัติศาสตร์ใน ค.ศ. 1804 โดยหลุยส์-ฟร็องซัว เลอเฌิน () ศิลปินชาวฝรั่งเศส
ภาพนี้แสดงยุทธการที่อะบูกีรที่สู้กันในวันที่ 25 กรกฎาคม ค.ศ. 1799 ในระหว่างการรุกรานอียิปต์ของฝรั่งเศส กองทัพฝรั่งเศสของนายพล นโปเลียน โบนาปาร์ต เอาชนะกองทัพจากจักรวรรดิออตโตมันนอกอะบูกีรที่ริมชายฝั่งเมดิเตอร์เรเนียนของประเทศอียิปต์

ภาพวาดนี้เป็นหนึ่งในสามภาพวาดเลอเฌินที่จัดแสดงใน Salon of 1804 ที่ลูฟวร์ในปารีส ร่วมกับ *ยุทธการที่โลดี*
 ภาพนี้อยู่ในชุดสะสมของ Musée de l'Histoire de France ที่พระราชวังแวร์ซาย

## อ้างอิง

### ข้อมูล
* 
* 

หมวดหมู่:ภาพวาดโดยหลุยส์-ฟร็องซัว เลอเฌิน
หมวดหมู่:ภาพวาดในพระราชวังแวร์ซาย
หมวดหมู่:การรุกรานอียิปต์และซีเรียของฝรั่งเศสในศิลปะ
หมวดหมู่:จิตรกรรมประวัติศาสตร์
หมวดหมู่:ภาพวาดของนโปเลียน
สถานีรถไฟจุกเสม็ด

**สถานีรถไฟจุกเสม็ด** (รหัส: 3049; จเ.) เป็นสถานีรถไฟที่ตั้งอยู่ในตำบลสัตหีบ อำเภอสัตหีบ จังหวัดชลบุรี เป็นสถานีรถไฟชั้น 1 ตั้งอยู่ห่างจากสถานีกรุงเทพ (หัวลำโพง)  เป็นสถานีรถไฟที่ตั้งอยู่ใกล้ตัวเมืองสัตหีบมากที่สุด และให้บริการแก่ฐานทัพเรือสัตหีบ รวมถึงเรือหลวงจักรีนฤเบศร

## ประวัติ
ส่วนทางรถไฟเปิดให้บริการครั้งแรกในเดือนกรกฎาคม พ.ศ. 2532 โดยเป็นส่วนหนึ่งของส่วนทางรถไฟสายตะวันออก ช่วงชุมทางฉะเชิงเทรา–ท่าเรือพาณิชย์สัตหีบ โดยมีลานจอดรถไฟปลายทางเปิดเป็น "ท่าเรือพาณิชย์สัตหีบ" ในอดีตมีเพียงรถไฟบรรทุกสินค้าวิ่งที่นี่ จนกระทั่งบทบาทของท่าเรือพาณิชย์สัตหีบลดลงและการดำเนินงานทางรถไฟหยุดชะงัก ส่งผลให้รถไฟโดยสารสิ้นสุดที่สถานีรถไฟบ้านพลูตาหลวง และรถไฟบรรทุกสินค้าเลิกใช้เส้นทางนี้ไปโดยสิ้นเชิง

ทางรถไฟเปิดให้บริการอีกครั้งในวันที่ 10 พฤศจิกายน พ.ศ. 2566 โดยมีการสร้างสถานีรถไฟแห่งใหม่ขึ้นบนพื้นที่เดิมของลานจอดรถไฟท่าเรือพาณิชย์สัตหีบ และเปลี่ยนชื่อเป็น "จุกเสม็ด"

จากการขยายตัวอย่างต่อเนื่องของการใช้บริการไปยังสถานีรถไฟจุกเสม็ด การรถไฟแห่งประเทศไทยจึงได้เพิ่มขบวนรถไฟไปยังสถานีอีก 1 ขบวน เป็นรถเร็ว ในเดือนมิถุนายน พ.ศ. 2567 ซึ่งแต่เดิมมีให้บริการเพียง 1 ขบวนเป็นรถไฟธรรมดา เที่ยวไปและกลับ ทำให้ปัจจุบันมีขบวนรถมายังสถานีจุกเสม็ดจำนวนทั้งหมด 4 ขบวน เป็นเที่ยวขึ้น 2 ขบวน และเที่ยวล่อง 2 ขบวน
## แผนผัง

## สถานที่สำคัญ
สถานที่สำคัญที่อยู่ใกล้เคียงสถานีจุกเสม็ด คือที่ตั้งทางทหารของกองทัพเรือซึ่งตั้งอยู่ในบริเวณโดยรอบสถานี ได้แก่

* ฐานทัพเรือสัตหีบ 
* อู่ราชนาวีมหิดลอดุลยเดช กรมอู่ทหารเรือ

นอกจากนี้ สถานีรถไฟจุกเสม็ดยังเป็นจุดหมายปลายทางด้านการท่องเที่ยวของนักท่องเที่ยวทั้งชาวไทยและชาวต่างประเทศ เนื่องจากอยู่ใกล้สถานที่ท่องเที่ยวหลายแห่งที่สำคัญ ได้แก่

* ท่าเรือเฟอร์รี่จุกเสม็ด
* เรือหลวงจักรีนฤเบศร
* หาดนางรำ
* หาดนางรอง

## ตารางเวลาการเดินรถ
### เที่ยวขึ้น

### เที่ยวล่อง

## รถโดยสารประจำทาง
### สองแถว
* มีรถสองแถวให้บริการไปยังฐานทัพเรือสัตหีบ หาดนางรำ และหาดนางรอง

## สมุดภาพ

ไฟล์:First day of train 284 at Chuk Samet. (2023-11-10).jpg|บรรยากาศการเดินรถมายังสถานีในวันแรก คือวันที่ 10 พฤศจิกายน พ.ศ. 2566
ไฟล์:Chuk Samet Station 202312-4.jpg|ป้ายสถานีบริเวณปลายชานชาลา
ไฟล์:SRT locomotive 4134 at Chuk Samet station.jpg|ขบวนรถธรรมดาที่ 284 เข้าเทียบในชานชาลาที่ 1
ไฟล์:Chuk Samet Station 202312-3.jpg|ขบวนรถธรรมดาที่ 284 เข้าเทียบในชานชาลาที่ 1


## อ้างอิง

หมวดหมู่:สถานีรถไฟในประเทศไทยที่เปิดทำการในปี พ.ศ. 2566
จุกเสม็ด
จุกเสม็ด
หมวดหมู่:สิ่งก่อสร้างในอำเภอสัตหีบ
หัวใจรักพิทักษ์เธอ

**หัวใจรักพิทักษ์เธอ** () เป็นละครโทรทัศน์ไทยแนวแอคชั่น–โรแมนติกคอมเมดี นำแสดงโดยวรรณรท สนธิไชยและภูภูมิ พงศ์ภาณุภาค ดัดแปลงมาจากละครโทรทัศน์เรื่องแม่คุณเอ๊ยฉบับปี พ.ศ. 2546  และพ.ศ. 2556 เรื่องราวความรักระหว่างเจ้านายสุดหล่อกับบอดี้การ์ดสาวสุดเท่ ออกอากาศทางช่องวัน 31 ทุกวันจันทร์และอังคาร เวลา 20.20 น. (เวลามาตรฐานไทย) ตั้งแต่วันที่ 2 พฤษภาคม ถึง 13 มิถุนายน พ.ศ. 2565

## นักแสดง

## หมายเหตุ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ช่องวัน 31
ขบวนเปิดปิดลิ้น

**ขบวนเปิดปิดลิ้น** () คือระบบกลไกที่ควบคุมการทำงานของลิ้นไอดีและไอเสียในเครื่องยนต์สันดาปภายใน ลิ้นไอดีทำหน้าที่ควบคุมการไหลของสารผสมอากาศกับเชื้อเพลิง (หรือเฉพาะอากาศสำหรับเครื่องยนต์ฉีดตรง) เข้าสู่ห้องเผาไหม้ ขณะที่ลิ้นไอเสียทำหน้าที่ควบคุมการไหลของแก๊สไอเสียที่เผาไหม้แล้วออกจากห้องเผาไหม้เมื่อกระบวนการเผาไหม้เสร็จสมบูรณ์

## เค้าโครง
เค้าโครงขบวนเปิดปิดลิ้นส่วนใหญ่ขึ้นอยู่กับตำแหน่งเพลาลูกเบี้ยว โครงแบบขบวนเปิดปิดลิ้นที่พบบ่อยในเครื่องยนต์ลูกสูบ เรียงลำดับจากเก่าไปใหม่ มีดังนี้:
* เครื่องยนต์แฟลตเฮด: มีเพลาลูกเบี้ยวเดี่ยวและลิ้นตั้งอยู่ในเสื้อสูบ ซึ่งอยู่ด้านล่างกระบอกสูบหรือแถวกระบอกสูบ
* เครื่องยนต์ลิ้นเหนือสูบ: เพลาลูกเบี้ยวเดียวยังคงอยู่ในเสื้อสูบด้านล่างกระบอกสูบ แต่ตำแหน่งของลิ้นจะย้ายไปอยู่ในฝาสูบเหนือห้องเผาไหม้
* เครื่องยนต์เพลาลูกเบี้ยวเหนือสูบ: ทั้งลิ้นและเพลาลูกเบี้ยวตั้งแต่หนึ่งตัวขึ้นไปจะอยู่ในฝาสูบ อยู่เหนือกระบอกสูบหรือแถวของกระบอกสูบ

## ส่วนประกอบ
ขบวนเปิดปิดลิ้นประกอบด้วยชิ้นส่วนทั้งหมดที่รับผิดชอบการถ่ายโอนการเคลื่อนที่แบบหมุนของเพลาลูกเบี้ยวไปสู่การเปิดและปิดของลิ้นไอดีและไอเสีย ส่วนประกอบทั่วไปเรียงตามลำดับจากเพลาข้อเหวี่ยงไปยังลิ้นดังนี้

### เพลาลูกเบี้ยว
จังหวะและระยะยกของการเปิดลิ้นจะถูกควบคุมโดยเพลาลูกเบี้ยว โดยใช้แง่ที่มีรูปร่างพิเศษบนแกนที่หมุนได้ เพลาลูกเบี้ยวถูกขับโดยเพลาข้อเหวี่ยง และในกรณีเครื่องยนต์สี่จังหวะ เพลาลูกเบี้ยวจะหมุนด้วยความเร็วเป็นครึ่งหนึ่งของเพลาข้อเหวี่ยง

การถ่ายโอนการเคลื่อนที่จากเพลาข้อเหวี่ยงไปยังเพลาลูกเบี้ยวมักทำได้โดยใช้สายพานเพลาลูกเบี้ยวที่ทำจากยาง โซ่เพลาลูกเบี้ยวที่ทำจากโลหะ หรือชุดเฟือง

### ก้านกระทุ้ง
ก้านกระทุ้งคือแกนโลหะยาวและเรียวบางที่ใช้ในเครื่องยนต์ลิ้นเหนือสูบเพื่อถ่ายโอนการเคลื่อนที่จากเพลาลูกเบี้ยว (อยู่ในเสื้อสูบ) ไปยังลิ้น (อยู่ในฝาสูบ) ส่วนล่างของก้านกระทุ้งเชื่อมต่อกับลูกกระทุ้งลิ้น ซึ่งเพลาลูกเบี้ยวจะสัมผัสอยู่ แง่เพลาลูกเบี้ยวจะดันลูกกระทุ้งขึ้นด้านบน ซึ่งจะดันก้านกระทุ้งตามไปด้วย ส่วนบนของก้านกระทุ้งจะไปดันกระเดื่องกดลื้น ซึ่งจะทำหน้าที่เปิดลิ้น

### กระเดื่องกดลิ้น
ขึ้นอยู่กับการออกแบบที่ใช้ ลิ้นจะถูกกระตุ้นโดยกระเดื่องกดลิ้น เครื่องยนต์ลิ้นเหนือสูบจะใช้กระเดื่องที่ถูกกระตุ้นจากด้านล่างโดยอ้อม (ผ่านก้านกระทุ้ง) โดยแง่ลูกเบี้ยว ส่วนเครื่องยนต์เพลาลูกเบี้ยวเหนือสูบจะใช้กระเดื่องกดลิ้นที่ถูกกระตุ้นโดยตรงจากด้านบนโดยแง่ลูกเบี้ยว

### ลิ้น
เครื่องยนต์สมัยใหม่ส่วนใหญ่ใช้ลิ้นดอกเห็ด แม้ในบางครั้งจะมีการใช้ลิ้นปลอก ลิ้นเลื่อน และลิ้นโรทารี ลิ้นดอกเห็ดมักถูกเปิดโดยแง่ลูกเบี้ยวหรือกระเดื่องกดลิ้น และถูกปิดโดยสปริงขดที่เรียกว่าสปริงลิ้น

ลิ้นลอยเกิดขึ้นเมื่อสปริงลิ้นไม่สามารถควบคุมความเฉื่อยของขบวนเปิดปิดลิ้นที่รอบเครื่องยนต์สูง (RPM) ได้ 

### ปลอกก้านลิ้น
ปลอกก้านลิ้น ทำหน้าที่ให้แน่ใจว่าลิ้นเครื่องยนต์อยู่ในแนวที่ถูกต้อง รองรับก้านลิ้นไอดี/ไอเสีย รักษาเสถียรภาพมุมลิ้น และช่วยระบายความร้อนออกไปยังฝาสูบ

## ดูเพิ่ม
* ลูกเบี้ยวในเสื้อสูบ
* เครื่องยนต์ลูกสูบไร้ลูกเบี้ยว

## อ้างอิง



หมวดหมู่:ส่วนประกอบเครื่องยนต์
ซีโรมิวสิก

***ซีโรมิวสิก*** () เป็นอัลบั้มที่สองที่ผลิตโดยเทคโนโลยีเมโลมิกส์ ส่วรอัลบั้มแรก (อัลบั้มของ Iamus) เป็นการรวบรวมผลงานร่วมสมัยที่แต่งขึ้นโดย Iamus *ซีโรมิวสิก*รวบรวมชิ้นส่วนแนวเพลงยอดนิยม ประพันธ์ และตีความโดยไม่มีการแทรกแซงจากมนุษย์โดยเมโลมิกส์109 คลัสเตอร์คอมพิวเตอร์ที่จัดแสดงในมหาวิทยาลัยมาลากา ผลงานอัลบั้มนี้และผลงานทั้งหมดของเมโลมิกส์109 เผยแพร่ภายใต้สัญญาอนุญาต CC0 และมีในรูปแบบเสียงและแก้ไขได้ (MIDI)

อัลบั้มนี้เปิดตัวในช่วงการประชุมทางวิชาการวันเดียวที่มาลากาในวันที่ 21 กรกฎาคม ค.ศ. 2014

## รายการเพลง

## ดูเพิ่ม
* วันเดอะโรด

## อ้างอิง

## แหล่งข้อมูลอื่น
*Melomics Playlist
*0music in YouTube
เกมแคชวล

**เกมแคชวล** () คือวิดีโอเกมที่มีกลุ่มเป้าหมายเป็นผู้เล่นทั่วไป โดยอาจมีเกมเพลย์และประเภทของเกมในรูปแบบใดก็ได้ และมักมีกฎที่เรียบง่าย ใช้เวลาเล่นไม่นานนัก และสามารถหัดเล่นได้โดยไม่ต้องอาศัยการเรียนรู้ทักษะมากนัก และไม่จำเป็นต้องให้ผู้เล่นมีความคุ้นเคยกับกลไกการเล่น ระบบควบคุม หรือรูปแบบเนื้อเรื่องที่เป็นมาตรฐานทั่วไป

ตลอดประวัติศาสตร์วิดีโอเกม มีการพัฒนาและวางจำหน่ายเกมแคชวลควบคู่กับเกมฮาร์ดคอร์ โดยในช่วงคริสต์ทศวรรษ 1990–2000 ได้มีความพยายามอย่างชัดเจนที่จะทำตลาดเกมแคชวลผ่านการเผยแพร่เกมในคอมพิวเตอร์ส่วนบุคคล เว็บเบราว์เซอร์ และสมาร์ตโฟน

## ภาพรวม
เกมแคชวลส่วนใหญ่จะมีลักษณะดังนี้

* เกมเพลย์สนุก เรียบง่าย และเข้าใจได้ง่าย
* ส่วนติดต่อผู้ใช้เรียบง่าย สามารถควบคุมได้ด้วยการแตะและปัดบนโทรศัพท์มือถือ หรือควบคุมด้วยปุ่มเดียวของเมาส์
* ช่วงเวลาเล่นสั้น ทำให้สามารถเล่นได้ระหว่างพักทำงาน ขณะโดยสารขนส่งสาธารณะ หรือขณะรอคิวในสถานที่ต่าง ๆ
* มักใช้สัญลักษณ์หรือองค์ประกอบภาพที่คุ้นเคย เช่น ไพ่

เกมแคชวลโดยทั่วไปมักมีราคาต่ำกว่าเกมฮาร์ดคอร์ ซึ่งเป็นส่วนหนึ่งของกลยุทธ์เพื่อดึงดูดผู้เล่นให้ได้มากที่สุด เกมเหล่านี้สามารถใช้วิธีสร้างรายได้ได้หลากหลาย ตั้งแต่การจัดจำหน่ายแบบขายปลีก ไปจนถึงระบบเล่นฟรีที่มีการซื้อในเกม หรือการสนับสนุนด้วยโฆษณา

## อ้างอิง

หมวดหมู่:ประเภทของวิดีโอเกม
จักรพรรดินีเซี่ยวหยวนเจิน

**จักรพรรดินีเซี่ยวหยวนเจิน** (ค.ศ. 1580–ค.ศ. 1613) มาจากสกุลกัว เป็นจักรพรรดินีองค์แรกของ จักรพรรดิไท่ชาง เมื่อครั้งที่พระองค์ยังทรงเป็น องค์รัชทายาท พระนางสิ้นพระชนม์ก่อนที่จักรพรรดิจะขึ้นครองบัลลังก์

## พระราชประวัติ
พระนางได้รับเลือกเป็นพระชายาขององค์รัชทายาทจูฉางลั่ว 

ปีค.ศ. 1601พระราชบิดาของพระนางคือกัว เว่ยเฉิง ได้รับตำแหน่งเป็นขุนนางแห่งป๋อผิง (博平) อันเป็นผลมาจากพระอิสริยยศของพระนาง และต่อมาได้รับการเลื่อนยศเป็นเฟิงเจียน ในระดับชั้นป๋อผิงโฮ่ว เทียบบรรดาศักดิ์เท่ากับมาร์ควิส  

พระนางเสด็จสิ้นพระชนม์ในปี ค.ศ. 1613 หลังจากที่ให้การประสูติพระราชธิดาพระองค์หนึ่ง สิริพระชันษาได้เพียง 27 ปี
## พระเกียรติยศ

* ในรัชสมัยจักรพรรดิว่านหลี่ (ครองราชย์ ค.ศ. 1572–ค.ศ. 1620)
** นางกั่ว(郭氏; ตั้งแต่ ค.ศ. 1580)
** พระชายาในรัชทายาท (太子妃; ตั้งแต่ ค.ศ. 1601)
** *พระชายากงจิ้งในองค์รัชทายาท* (恭靖太子妃; ตั้งแต่ ค.ศ. 1613)
* ในรัชสมัยจักรพรรดิเทียนฉี่ (ครองราชย์ ค.ศ. 1621–ค.ศ. 1627)
** *จักรพรรดินี เซี่ยวหยวน จาวอี้ เจ๋อฮุ่ย จวงเหริน เหอเทียน ปี้เซิ่ง เจิน* (孝元昭懿哲惠莊仁合天弼聖貞皇后; ตั้งแต่ ค.ศ. 1621)
## อ้างอิง

### บรรณานุกรม
*

หมวดหมู่:บุคคลจากปักกิ่ง
หมวดหมู่:จักรพรรดินีราชวงศ์หมิง
ยุทธการที่อะบูกีร (ค.ศ. 1801)

**ยุทธการที่อะบูกีร**ในวันที่ 8 มีนาคม ค.ศ. 1801 เป็นการต่อสู้แบบประชิดตัวครั้งที่สองในการรุกรานอียิปต์และซีเรียของฝรั่งเศสที่อะบูกีรริมชายฝั่งเมดิเตอร์เรเนียน ใกล้ดินดอนสามเหลี่ยมปากแม่น้ำไนล์ การขึ้นฝั่งของกองกำลังสำรวจบริติชภายใต้การนำของพลโท เซอร์ ราล์ฟ อาเบอร์ครอมบีย์ มีวัตถุประสงค์เพื่อปราบปรามหรือขับไล่ทหารฝรั่งเศสที่เหลืออยู่ราว 21,000 นายในอียิปต์ กองเรือที่นำโดยบารอน คีธประกอบด้วยเรือรบแนวเส้นประจัญบาน 7 ลำ เรือฟริเกต 5 ลำ และเรือรบขนาดเล็กอีก 12 ลำ กองเรือขนส่งทหารในอ่าวต้องล่าช้าเป็นเวลาหลายวันเนื่องจากลมกระโชกแรงและคลื่นลมแรง ก่อนที่จะสามารถขึ้นฝั่งได้

## ภูมิหลัง

## ยุทธการ

## ผลที่ตามมา
ในตอนเย็น ราชนาวีได้ยกพลขึ้นบกด้วยกองทัพที่เหลืออีก 17,500 นาย พร้อมด้วยยุทโธปกรณ์อย่างเป็นระเบียบเรียบร้อยและควบคุมสถานการณ์ได้อย่างมั่นคงที่อะบูกีร์ การปะทะกันครั้งนี้เป็นจุดเริ่มต้นของยุทธการที่อะเล็กซานเดรีย ส่งผลให้กำลังพลของกองทัพอังกฤษทั้งสูญเสีย บาดเจ็บ หรือสูญหายไป 730 นาย ฝ่ายฝรั่งเศสถอนทัพออกไป โดยสูญเสียกำลังพลอย่างน้อย 300 นาย และปืนใหญ่ 8 กระบอก  ต่อมานโปเลียนได้บรรยายถึงการยกพลขึ้นบกของอังกฤษว่าเป็น "หนึ่งในปฏิบัติการที่ดุเดือดที่สุดเท่าที่จะจินตนาการได้"

## อ้างอิง

## ข้อมูล

* 
* 
* 
* 
*.

## แหล่งข้อมูลอื่น
*

หมวดหมู่:ยุทธการในการรุกรานอียิปต์และซีเรียของฝรั่งเศส 
หมวดหมู่:ยุทธการในสงครามนโปเลียนที่เกี่ยวข้องกับสหราชอาณาจักร
หมวดหมู่:ปฏิบัติการยกพลขึ้นบก
หมวดหมู่:ปฏิบัติการสะเทินน้ำสะเทินบกที่เกี่ยวข้องกับสหราชอาณาจักร
ลุ้นรัก 12%

**ลุ้นรัก 12%** () เป็นละครโทรทัศน์ไทยแนวโรแมนติก BL ที่สร้างจากนวนิยายชื่อเดียวกัน กำกับโดยศิวัจน์  สวัสดิ์มณีกุล เขียนบทโดย Afterday และนำแสดงโดยพงศภัค อุดมโภชน์และกัษมนณัฎฐ์ นามวิโรจน์

## เรื่องย่อ
เค้กกับซีอิ๊วรู้จักกันมาตั้งแต่เกิด ไม่ใช่แค่เพื่อนบ้าน แต่ยังเป็นเพื่อนที่เติบโตมาด้วยกัน ซีอิ๊วเป็นคนเก็บตัวและไม่ค่อยเข้าสังคม ชอบอยู่คนเดียว ในขณะที่เค้กเป็นที่รักของทุกคน แม้ว่าพวกเขาจะมีบุคลิกที่แตกต่างกันอย่างสิ้นเชิง แต่พวกเขาก็ค่อย ๆ ก้าวข้ามขอบเขตของมิตรภาพ

## นักแสดง
### นักแสดงหลัก
* พงศภัค อุดมโภชน์ รับบท เค้ก
* กัษมนณัฎฐ์ นามวิโรจน์ รับบท ซีอิ๊ว

### นักแสดงสมทบ
* วรุศ ชวลิตรุจิวงษ์ รับบท เปา
* พิชญา สุขพัฒน์ รับบท หอม

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครชายรักชายไทย
หมวดหมู่:ละครโทรทัศน์ที่กำกับโดย ศิวัจน์ สวัสดิ์มณีกุล
เครื่องยนต์จุดระเบิดด้วยประกายไฟ

**เครื่องยนต์จุดระเบิดด้วยประกายไฟ** หรือ **เครื่องยนต์เอสไอ** ( หรือ ) เป็นเครื่องยนต์สันดาปภายใน โดยทั่วไปคือเครื่องยนต์เบนซิน ซึ่งกระบวนการเผาไหม้ของสารผสมอากาศกับเชื้อเพลิงถูกจุดระเบิดด้วยประกายไฟจากหัวเทียน ต่างจากเครื่องยนต์จุดระเบิดด้วยการอัดหรือเครื่องยนต์ซีไอ (compression-ignition engine หรือ CI engine) โดยปกติคือเครื่องยนต์ดีเซล ซึ่งความร้อนที่เกิดจากการอัดและการฉีดเชื้อเพลิงก็เพียงพอจะทำให้เกิดกระบวนการเผาไหม้ได้ โดยไม่จำเป็นต้องใช้ประกายไฟจากภายนอก

## เชื้อเพลิง
เครื่องยนต์จุดระเบิดด้วยประกายไฟมักถูกเรียกว่า "เครื่องยนต์แกโซลีน" (gasoline engine) ในอเมริกาเหนือ และเรียกว่า "เครื่องยนต์เบนซิน" (petrol engines) ในอังกฤษและที่อื่น ๆ ทั่วโลก เครื่องยนต์จุดระเบิดด้วยประกายไฟสามารถ (และมีแนวโน้มมากขึ้น) ใช้เชื้อเพลิงอื่นนอกเหนือจากน้ำมันเบนซิน/แกโซลีน เช่น แก๊สยานยนต์ (LPG), เมทานอล, เอทานอล, ไบโอเอทานอล, แก๊สธรรมชาติอัด (CNG), ไฮโดรเจน และ (ในการแข่งรถแดร็ก) ไนโตรมีเทน

## วัฏจักรการทำงาน
วัฏจักรการทำงานของเครื่องยนต์ทั้งแบบจุดระเบิดด้วยประกายไฟและแบบจุดระเบิดด้วยการอัดอาจเป็นสองจังหวะหรือสี่จังหวะก็ได้

เครื่องยนต์จุดระเบิดด้วยประกายไฟสี่จังหวะเป็นเครื่องยนต์ที่ใช้หลักการของวัฏจักรออตโต (otto cycle) ประกอบด้วยสี่จังหวะดังนี้: จังหวะดูดหรือไอดี, จังหวะอัด, จังหวะระเบิดหรือกำลัง, และจังหวะคายหรือไอเสีย แต่ละจังหวะประกอบด้วยการหมุนของเพลาข้อเหวี่ยง 180 องศา ดังนั้นวัฏจักรสี่จังหวะจะสมบูรณ์เมื่อเพลาข้อเหวี่ยงหมุนครบ 720 องศา (สองรอบ) ดังนั้นสำหรับหนึ่งวัฏจักรสมบูรณ์จะมีจังหวะกำลังเพียงหนึ่งครั้งขณะที่เพลาข้อเหวี่ยงหมุนสองรอบ

## ดูเพิ่ม
*เครื่องยนต์หลายเชื้อเพลิง

## อ้างอิง

หมวดหมู่:หัวเทียน
หมวดหมู่:เครื่องยนต์สันดาปภายในลูกสูบ
ราแว็งเดอแซ็งต์-เดว็อต

**ราแว็งเดอแซ็งต์-เดว็อต**  (; ) หรือ **วาลุงเดซังตาเดโวตา** (โมนาโก: ) เป็นแขวงหนึ่งของประเทศโมนาโก และเป็นแขวงที่มีขนาดเล็กที่สุดของโมนาโก แขวงนี้ตั้งชื่อตามโบสถ์น้อยนักบุญเดโวตา () นักบุญองค์อุปถัมภ์ของประเทศโมนาโก

## ประวัติ
หุบเหวนักบุญเดโวตาตั้งอยู่ในหุบเขาแม่น้ำโกมัต () มีลักษณะเป็นเหวแคบลึกหลายสิบเมตร มีโบสถ์น้อยนักบุญเดโวตาตั้งอยู่ และมีอาคารไม่กี่หลังที่ตั้งอยู่ในหุบเหวนี้ หุบเหวมีสะพานหลายแห่งพาดผ่าน พร้อมกับมีตึกน้อยใหญ่ตั้งอยู่โอบรอบหุบเหวทั้งสองฝั่ง ต่อมารัฐบาลได้ประกาศให้แขวงราแว็งเดอแซ็งต์-เดว็อต และแขวงมอนาโก-วีล เป็นเขตสงวนเมื่อ ค.ศ. 2013 โดยให้เหตุผลไว้ว่า "เพื่อรักษาลักษณะปัจจุบันไว้" แขวงแห่งนี้มีพื้นที่ 2.35 เฮกตาร์ หรือ 6 เอเคอร์ ตามแนวหุบเหว เป็นแขวงที่เล็กที่สุดของประเทศโมนาโก

จากการสำรวจสำมะโนครัวประชากรตั้งแต่ ค.ศ. 2016 เป็นต้นมา ประชากรของแขวงราแว็งเดอแซ็งต์-เดว็อตจะถูกนับรวมเข้ากับประชากรจากแขวงเลมอเนอแกตี ซึ่งอยู่ใกล้เคียงกัน

## อ้างอิง

ราแว็งเดอแซ็งต์-เดว็อต
ราแว็งเดอแซ็งต์-เดว็อต
เรซอแลต

***เรซอแลต*** () เป็นหนังสือพิมพ์รายวันอนุรักษ์นิยมภาษาเปอร์เซียในเตหะราน ประเทศอิหร่าน โดยสนับสนุนฆอเมเนอีและแอฮ์แมดีเนฌอด

## ประวัติและข้อมูล
*เรซอแลต*เริ่มตีพิมพ์ครั้งแรกใน ค.ศ. 1985 หนังสือพิมพ์นี้เป็นของมูลนิธิเรซอแลต และเน้นข่าวทางการเมือง วัฒนธรรม สังคม เศรษฐกิจ และกีฬา Morteza Nabavi เป็นบรรณาธิการบริหารของหนังสือพิมพ์ที่มีจุดยืนอนุรักษ์นิยม แอมีร์ โมเฮบบียอนทำหน้าที่เป็นบรรณาธิการการเมืองของหนังสือพิมพ์

ในคำชี้แจงภารกิจ *เรซอแลต*ประกาศว่า "เป้าหมายของหนังสือพิมพ์คือการเผยแพร่พระวจนะของพระเจ้าและสำนักคิดอะฮ์ลุลบัยต์ (ชีอะฮ์) เพื่อสร้างพระประสงค์ของพระเจ้าและการปกครองด้วยฟิกฮ์และวิลายะตุลฟะกีฮ์" ซึ่งคล้ายกับของพรรคสัมพันธมิตรอิสลาม

หนังสือพิมพ์นี้ตั้งอยู่ที่เตหะราน โดยในช่วงกลางคริสต์ทศวรรษ 2000 หนังสือพิมพ์นี้มียอดจำหน่ายระหว่าง 30,000 ถึง 50,000 ฉบับ

## อ้างอิง

## แหล่งข้อมูลอื่น

*
เกาะนก

**เกาะนก** หรือ **เกาะดอน** หรือ **เกาะกลาง** หรือ **เกาะธรรมชาติท่าข้าม** เป็นเกาะในบริเวณปากแม่น้ำบางปะกงที่เกิดจากสันดอนปากแม่น้ำ ตั้งอยู่ที่ ตำบลท่าข้าม อำเภอบางปะกง จังหวัดฉะเชิงเทรา ปัจจุบันอยู่ในความดูแลของเทศบาลตำบลท่าข้าม และไม่มีประชากรอยู่อาศัย

## ประวัติ
เกาะนก แต่เดิมเป็นพื้นที่ธรรมชาติที่ไม่มีการเข้ามาใช้งานหรือดูแล กระทั่งในปี พ.ศ. 2505 ได้มีประชาชนเริ่มข้ามมายังเกาะนกเพื่อตัดจากนำไปค้าขาย ต่อมาในปี พ.ศ. 2530 ชาวบ้านได้รุกเข้ามาบนพื้นที่เกาะนก และตัดพรรณไม้ต่าง ๆ บนเกาะออกเพื่อขุดบ่อและเลี้ยงกุ้งบนเกาะ ซึ่งในปีเดียวกัน เกาะนก ได้ถูกประกาศให้เป็นป่าชายเลนตามมติคณะรัฐมนตรีเมื่อวันที่ 15 กันยายน พ.ศ. 2530 เนื่องจากมีสภาพเป็นป่าจากและแสมที่สมบูรณ์ ส่งผลให้การเลี้ยงกุ้งบนเกาะต้องยุติลงในปี พ.ศ. 2535 ส่งผลให้ป่าชายเลนบนเกาะนกได้รับการฟื้นฟู

ในการสำรวจทางอากาศเมื่อวันที่ 28 มีนาคม พ.ศ. 2544 โดยสำนักงานป่าไม้เขตปราจีนบุรี แสดงให้เห็นว่าสภาพป่าชายเลนเกิดการฟื้นฟูจนกลับมาหนาแน่นอีกครั้งในพื้นที่โดยรอบ แต่บริเวณตรงกลางของเกาะยังคงเป็นพื้นที่โล่ง มีต้นไม้ขึ้นบ้างแต่ไม่มากนัก โดยเฉพาะค่อนไปทางใต้ของเกาะที่เห็นเด่นชัดเมื่อน้ำลง ทำให้หน่วยงานในท้องถิ่นคือเทศบาลตำบลท่าข้าม เข้ามาดูแลในพื้นที่เกาะนกเพื่อฟื้นฟูและสนองงานตามสนองพระราชเสาวนีย์ สมเด็จพระนางเจ้าสิริกิติ์ พระบรมราชินีในรัชกาลที่ 9 โดยยึดถือปฏิบัติในการฟื้นฟูสภาพป่าชายเลนเพื่อรักษาความหลากหลายทางชีวภาพและรักษาระบบนิเวศ

## ลักษณะ
เกาะนกมีลักษณะเป็นป่าชายเลนทั่วทั้งเกาะ เป็นแหล่งที่อยู่อาศัยของนกน้ำ และมีความหลากหลายทางาชีวภาพที่สูงมาก เกาะตั้งอยู่ห่างจากทะเลประมาณ  มีเนื้อที่ประมาณ  ถึงประมาณ  อยู่บริเวณช่วงตวัดโค้งของแม่น้ำบางปะกง พืชหลักบนเกาะคือจาก พร้อมด้วยตะบูน และแสมดำ ภูมิประเทศสันดอนบริเวณนี้มีลักษณะเป็นพื้นที่โล่ง ทำให้เหมาะกับการหากินของนกประจำถิ่นและนกอพยพจำพวกนกชายเลน

นกที่พบเยอะที่สุดคือ นกปากห่าง รองลงมาและพบเห็นบ่อยเช่นกันคือ นกกาน้ำ, นกแสก, นกกระยาง, นกนางนวล และนกกระเต็น นอกจากนี้ยังมีสัตว์อื่น ๆ ได้แก่ ค้างคาวแม่ไก่, ลิงแสม, ปลาตีน, ปูก้ามดาบ และปลาดุกทะเล ซึ่งเป็นอาหารโปรดของโลมาอิรวดี (), โลมาหลังโหนก () และโลมาหัวบาตรหลังเรียบ () ที่มักจะเข้ามาในช่วงเดือนพฤศจิกายน–กุมภาพันธ์ของทุกปี

ขณะที่การศึกษาของภาควิชาสัตววิทยา มหาวิทยาลัยเกษตรศาสตร์ระบุว่า บนเกาะนก พบนกจำนวน 95 ชนิด ซึ่ง 40 ชนิด เป็นนกอพยพซึ่งจะย้ายถิ่นฐานมาในบริเวณนี้ในช่วงเดือนกันยายน–มีนาคม ยกเว้นนกประจำถิ่น คือ นกนางแอ่นบ้าน () และนกแซงแซวหางปลา () ที่พบประชากรบางกลุ่มในประเทศไทยตลอดทั้งปี ขณะที่อีก 55 ชนิด คือนกประจำถิ่นที่พบได้ตลอดทั้งปีในพื้นที่

## สิ่งอำนวยความสะดวก
เกาะนกมีการสร้างทางเดินรอบเกาะสำหรับใช้เดินของนักท่องเที่ยว ความยาว  พร้อมด้วยหอดูนก, หอชมวิว, ศาลานั่งพักสำหรับนักท่องเที่ยว

การเดินทาง สามารถใช้บริการเรือโดยสารท้องถิ่นของชาวบ้านในการเดินทางข้ามมายังเกาะนก โดยมี 2 ท่า ได้แก่ ท่าเรือหมู่ 8 และท่าเรือหมู่ 1 โดยเข้ามาจากถนนเทพรัตนทางแยกเข้าสู่ศูนย์ฝึกอบรมบางปะกง การไฟฟ้าฝ่ายผลิตแห่งประเทศไทย
## อ้างอิง

นก
นก
หมวดหมู่:แม่น้ำบางปะกง
หมวดหมู่:อำเภอบางปะกง
หมวดหมู่:ภูมิศาสตร์ของจังหวัดฉะเชิงเทรา
เพนไอต์

**เพนไอต์** หรือ **เพนไนท์** เป็นแร่บอเรตที่หายากมาก ถูกพบครั้งแรกในประเทศพม่าโดย อาร์เธอร์ ซีดี เพน (Arthur C.D. Pain) นักแร่วิทยาและผู้ค้าอัญมณีชาวอังกฤษ ซึ่งระบุผิดว่าเป็นทับทิม จนกระทั่งค้นพบว่าเป็นอัญมณีชนิดใหม่ในช่วงคริสต์ทศวรรษ 1950 เมื่อได้รับการยืนยันว่าเป็นแร่ชนิดใหม่ แร่นี้จึงได้รับการตั้งชื่อตามเขา 

องค์ประกอบทางเคมีของเพนไอต์ประกอบด้วย แคลเซียม, เซอร์โคเนียม, โบรอน, อะลูมิเนียม และออกซิเจน (CaZrAl9O15(BO3)) แร่นี้ยังประกอบด้วย โครเมียม และวาเนเดียม ในปริมาณเล็กน้อย ซึ่งเป็นปัจจัยที่ทำให้เพนไอต์มีสีส้มแดงไปจนถึงสีน้ำตาลแดง คล้ายกับโทแพซความหายากของแร่นี้เกิดจากเซอร์โคเนียมและโบรอนที่แทบไม่ทำปฏิกิริยากันในธรรมชาติ  ผลึกของเพนไนต์มีลักษณะแบบเฮกซาโกนัลตามธรรมชาติ แต่อาจเป็นแบบยูฮีดรัล (Euhedral) หรือออร์โธรอมบิก ผลึกเหล่านี้อาจไม่มีโครงสร้างผลึก แต่โดยปกติจะมีโครงสร้างผลึกร่วมด้วย จนถึงปลาย ค.ศ. 2004 มีเพียงสองชิ้นเท่านั้นที่ถูกเจียระไนเป็นอัญมณี

## การค้นพบ
การสำรวจอย่างกว้างขวางในบริเวณพื้นที่โดยรอบโม่โกะ ซึ่งส่วนใหญ่ประกอบด้วยเขตเล็ก ๆ มากมายที่ทราบว่ามีแร่ชนิดนี้อยู่ มีการระบุการค้นพบแร่เพนไอต์ใหม่หลายครั้ง ซึ่งได้รับการสำรวจอย่างจริงจัง ส่งผลให้มีตัวอย่างเพนไอต์ใหม่หลายพันตัวอย่าง


ไฟล์:Painite-266170.jpg|ลายผลึกเพนไอต์แบบยูฮีดรัล (ขนาด: 0.9×0.8×0.7 ซม.)
ไฟล์:Painite-255206.jpg|กะรุนแบบทับทิมบนผลึกเพนไอต์ขนาดใหญ่ (ขนาด: 3.7×3.1×2.3 ซม.)


## อ้างอิง

## แหล่งข้อมูลอื่น
* 

หมวดหมู่:อัญมณี

หมวดหมู่:แร่อะลูมิเนียม
หมวดหมู่:แร่แคลเซียม
นอร์เซกาเมนส์ไฟนอลโฟร์

**นอร์เซกาเมนส์ไฟนอลโฟร์** () เป็นการแข่งขันวอลเลย์บอลนานาชาติประจำปี ซึ่งจัดโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) ก่อตั้งขึ้นในปี ค.ศ. 2020 สำหรับทีมชาติชุดใหญ่ของอเมริกาเหนือ 4 อันดับแรกที่ไม่ได้เข้าร่วมการแข่งขันวอลเลย์บอลชายเนชันส์ลีก การแข่งขันครั้งแรกเริ่มขึ้นในปี ค.ศ. 2022 โดยให้สิทธิ์ทีมที่ชนะเลิศเข้าร่วมการแข่งขันวอลเลย์บอลชายแชลเลนเจอร์คัพ และตั้งแต่ ปี ค.ศ. 2023 เป็นต้นมา การแข่งขันนี้จะให้คะแนนสะสมอันดับโลกเพื่อใช้เป็นการคัดเลือกโดยตรงเข้าสู่วอลเลย์บอลเนชันส์ลีก

## สรุปผลการแข่งขัน

## สรุปเหรียญรางวัล

## ประเทศที่เข้าร่วมการแข่งขัน

## ดูเพิ่ม
* นอร์เซกาวิมินส์ไฟนอลโฟร์

## อ้างอิง

## แหล่งข้อมูลอื่น
*Official website

หมวดหมู่:การแข่งขันวอลเลย์บอลในทวีปอเมริกาเหนือ
หมวดหมู่:วอลเลย์บอลในแคริบเบียน
หมวดหมู่:การแข่งขันวอลเลย์บอลระหว่างประเทศ
เดอะไทมส์ออฟอิสราเอล

***เดอะไทมส์ออฟอิสราเอล*** () เป็นหนังสือพิมพ์ออนไลน์หลายภาษาของอิสราเอลที่เปิดตัวใน ค.ศ. 2012 และกลายเป็นแหล่งข่าวภาษาอังกฤษสำหรับชาวยิวและอิสราเอลที่ใหญ่ที่สุดเมื่อพิจารณาจากจำนวนผู้อ่านนับแต่นั้นมา เว็บนี้ก่อตั้งโดยเดวิด โฮโรวิตซ์ นักข่าวชาวอิสราเอลผู้เป็นบรรณาธิการผู้ก่อตั้ง และเซธ คลาร์แมน นักลงทุนมหาเศรษฐีชาวอเมริกัน มีฐานอยู่ที่เยรูซาเลม เว็บไซต์นี้ "บันทึกเกี่ยวกับการพัฒนาในอิสราเอล ตะวันออกกลาง และรอบโลกชาวยิว" นอกจากภาษาอังกฤษต้นฉบับแล้ว *เดอะไทมส์ออฟอิสราเอล*ยังตีพิมพ์ในภาษาฮีบรู (ผ่าน *Zman Yisrael* ของตนเอง), อาหรับ, ฝรั่งเศส และเปอร์เซีย นอกจากการเผยแพร่รายงานข่าวและการวิเคราะห์ เว็บไซต์ยังเป็นโฮสต์ของแพลตฟอร์มบล็อกสำหรับผู้เขียนหลายคนอีกด้วย

ในเดือนกุมภาพันธ์ ค.ศ. 2014 สองปีหลังเปิดตัว *เดอะไทมส์ออฟอิสราเอล*อ้างว่ามีผู้อ่านถึงสองล้านคน In 2017, readership increased to 3.5 million unique monthly users. ใน ค.ศ. 2021 เว็บมีผู้ใช้งานไม่ซ้ำกันโดยเฉลี่ยมากกว่า 9 ล้านคนต่อเดือน และมีผู้เข้าชมหน้าเว็บมากกว่า 35 ล้านครั้งต่อเดือนตามชุดข่าวประชาสัมพันธ์ ในขณะที่แพลตฟอร์มบล็อกของหนังสือพิมพ์มีบล็อกเกอร์ที่ใช้งานอยู่ 9,000 คน ใน ค.ศ. 2025 ชุดข่าวประชาสัมพันธ์แสดงรายชื่อผู้ใช้งานไม่ซ้ำกันรายเดือนจำนวน 8 ล้านคน ประกอบด้วยผู้เยี่ยมชมรายเดือน 25 ล้านครั้งและผู้เข้าชมหน้าเว็บ 75 ล้านครั้งต่อเดือน ซิมิลาร์เว็บ บริษัทจัดอันดับเว็บไซต์ ระบุว่ามีผู้เข้าชมเว็บไซต์ 45 ล้านครั้งในเดือนมิถุนายน ค.ศ. 2025 โดยการเข้าชมมากกว่าครึ่งหนึ่งมาจากประเทศสหรัฐ

## อ้างอิง

## แหล่งข้อมูลอื่น

* 

หมวดหมู่:เว็บไซต์ข่าวอิสราเอล
หมวดหมู่:หนังสือพิมพ์ภาษาอังกฤษที่ตีพิมพ์ในประเทศอิสราเอล
หมวดหมู่:หนังสือพิมพ์ภาษาอาหรับที่ตีพิมพ์ในประเทศอิสราเอล
หมวดหมู่:หนังสือพิมพ์ที่ตีพิมพ์ในเยรูซาเลม
หมวดหมู่:เว็บไซต์ภาษาอังกฤษ
หมวดหมู่:เว็บไซต์ภาษาฝรั่งเศส
หมวดหมู่:เว็บไซต์ภาษาเปอร์เซีย
หมวดหมู่:บริการข่าวหลายภาษา
หมวดหมู่:เว็บไซต์หลายภาษา
สันความกดอากาศ

ในทางอุตุนิยมวิทยา **สันความกดอากาศ** หรือ **สันความกดอากาศสูง** () คือบริเวณซึ่งแผ่ขยายออกที่มีความกดอากาศสูงเทียบกับสิ่งแวดล้อมโดยรอบ แต่ไม่ได้เป็นการไหลเวียนของอากาศแบบปิด สันความกดอากาศเกี่ยวข้องกับบริเวณที่มีความโค้งแบบแอนติไซโคลนสูงสุดของการไหลเวียนของลม โดยสันความกดอากาศจะมีจุดกำเนิดในศูนย์กลางของแอนติไซโคลนและขนาบด้วยหย่อมความกดอากาศต่ำสองแห่ง และโลคัสของแนวที่เกิดความโค้งสูงสุดนี้เรียกว่า *แนวสันความกดอากาศ* (ridge line) ซึ่งปรากฏการณ์นี้มีลักษณะตรงข้ามกับร่องความกดอากาศหรือร่องความกดอากาศต่ำ (trough)

## การบรรยาย
สันความกดอากาศอากาศสามารถแสดงได้ 2 วิธี คือ

* บนแผนที่อากาศผิวพื้น เส้นความกดเท่าจะจัดเรียงเป็นแนวเส้นโค้ง โดยมีค่าความกดอากาศสูงสุดอยู่ตามแนวแกนของสันความกดอากาศ
* ในแผนที่อากาศชั้นบน เส้นความสูงศักย์ธรณี (geopotential height) เหนือระดับน้ำเท่า จะจัดเรียงในลักษณะเดียวกัน โดยค่าสูงสุดเป็นตัวกำหนดตำแหน่งของสันความกดอากาศ

## ลมฟ้าอากาศที่เกี่ยวข้อง

จากทิศทางของลมรอบบริเวณการไหลเวียนแบบแอนติไซโคลน และในข้อเท็จจริงที่ว่าระบบลมฟ้าอากาศเคลื่อนจากตะวันตกไปตะวันออก จะได้ว่า

*ด้านหน้าของสันความกดอากาศชั้นบน การไหลเวียนของอากาศที่มาจากเขตขั้วโลก นำมาซึ่งอากาศเย็น
*ด้านหลังของสันความกดอากาศชั้นบน การไหลเวียนของอากาศมาจากเขตเส้นศูนย์สูตร นำมาซึ่งอากาศอุ่น

สันความกดอากาศผิวพื้น เช่นเดียวกับบริเวณความกดอากาศสูงซึ่งทำให้เกิดลมฟ้าอากาศแจ่มใส เนื่องจากก่อตัวขึ้นภายใต้แนวลมพัดสอบในเขตแอดเวกชันการหมุนวนของอากาศเชิงลบ (negative vorticity advection zone) ที่อยู่ด้านหน้าของสันความกดอากาศชั้นบน การเคลื่อนตัวของอากาศในแนวดิ่งทำให้เกิดการแยกจากกันของลมใกล้ผิวพื้น การยุบตัวของอากาศทำให้อากาศในชั้นบรรยากาศอุ่นขึ้นเทียบกับสภาพก่อนหน้า และทำให้ความชื้นสัมพัทธ์ลดลง ส่งผลให้อากาศแห้งลงและท้องฟ้าแจ่มใส

### บริเวณสันความกดอากาศกึ่งเขตร้อน

บริเวณสันความกดอากาศสำคัญในบรรยากาศคือ บริเวณสันอากาศกึ่งเขตร้อน (subtropical ridge) ซึ่งเป็นแนวสันอากาศที่ต่อเนื่องกันใกล้กับฮอร์สละติจูด (horse latitudes) มีลักษณะเด่นคือมักพบลมสงบ ส่งผลให้คุณภาพอากาศใต้แนวแกนสันความกดลดลง ซึ่งเหตุที่ในเวลากลางคืนเกิดหมอก และในเวลากลางวันเกิดหมอกแดดมาจากบรรยากาศที่มีความเสถียรใกล้กับบริเวณดังกล่าว อากาศที่ยุบตัวลงมาจากโทรโพสเฟียร์ชั้นบนจะไหลออกจากศูนย์กลางของสันความกดอากาศผิวพื้น มุ่งไปยังละติจูดสูงและต่ำของแต่ละซีกโลก ทำให้เกิดทั้งลมค้าและลมฝ่ายตะวันตก (westerlies) นอกจากนี้ยังมีบทบาทสำคัญในการบังคับทิศทางการเคลื่อนที่ของพายุหมุนเขตร้อนและมรสุมด้วย

### บริเวณสันความกดอากาศขวางกั้น
บริเวณความกดอากาศขวางกั้น (block) ในทางอุตุนิยมวิทยา คือรูปแบบขนาดใหญ่ในสนามความกดอากาศที่เกือบนิ่ง ส่งผลให้เกิดการ "ขวางกั้น" หรือการเปลี่ยนเส้นทางการเคลื่อนที่ของพายุหมุนที่อพยพตามปกติ บริเวณขวางกั้นเหล่านี้สามารถคงอยู่ได้นานหลายวันหรือแม้กระทั่งหลายสัปดาห์ ทำให้พื้นที่ที่ได้รับผลกระทบเผชิญกับสภาพอากาศแบบเดิมต่อเนื่องเป็นเวลานาน (เช่น บางพื้นที่เกิดหยาดน้ำฟ้า ขณะที่บางพื้นที่ท้องฟ้าแจ่มใส) โดยทั่วไปสันความกดอากาศชั้นบนเกี่ยวข้องกับบริเวณความกดอากาศขวางกั้นประเภทนี้ โดยเฉพาะอย่างยิ่งใน*[[บริเวณความกดอากาศขวางกั้น (อุตุนิยมวิทยา)#โอเมก้าบล็อก|โอเมก้าบล็อก]]* (omega block)

## เชิงอรรถและอ้างอิง

หมวดหมู่:พลศาสตร์บรรยากาศ
หมวดหมู่:อุตุนิยมวิทยา
กันยายน พ.ศ. 2568

**กันยายน พุทธศักราช 2568** เป็นเดือนที่ 9 ของปี พ.ศ. 2568 วันแรกของเดือนเป็นวันจันทร์ วันสุดท้ายของเดือนเป็นวันอังคาร

## [[สถานีย่อย:เหตุการณ์ปัจจุบัน]]

หมวดหมู่:กันยายน
*2568-09
ชามัน

**ยาโรสลาฟ ยูรเยวิช โดรโนฟ** (; เกิด 22 พฤศจิกายน ค.ศ. 1991) หรือชื่อในวงการ **ชามัน** () เป็นนักร้องและนักแต่งเพลงชาวรัสเซีย เขาเป็นที่รู้จักจากการเขียนและแต่งเพลงป๊อปและร็อค ชามันจะเป็นตัวแทนของรัสเซียในการประกวดดนตรีนานาชาติอินเตอร์วิชันปี 2025 ด้วยเพลง "เปรียโมโปเซียร์ดซืย"

ชามันได้รับความนิยมในปี ค.ศ. 2022 ท่ามกลางฉากหลังการรุกรานยูเครนโดยรัสเซีย โดยมีผลงานที่แสดงเช่น "", "" และเพลงปลุกใจอื่น ๆ

ชามันได้รับการโหวตให้เป็นนักร้องชาวรัสเซียที่ดีที่สุดเป็นอันดับสองของปี ค.ศ. 2022 จากการสำรวจโดยศูนย์วิจัยความคิดเห็นสาธารณะของรัสเซียซึ่งเป็นของรัฐ ชามันได้รับรางวัลเกียรติยศศิลปินดีเด่นแห่งสหพันธรัฐรัสเซียในปี 2024

## อ้างอิง

หมวดหมู่:นักร้องรัสเซีย
หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดดนตรีนานาชาติอินเตอร์วิชันปี 2025
ฮ็อลชเตินทอร์

**ประตูฮ็อลชเติน** หรือ **ฮ็อลชเตินทอร์** () เป็นประตูเมืองที่จุดขอบเขตฝั่งตะวันตกของเมืองเก่านครลือเบ็ค ประเทศเยอรมนี สร้างขึ้นในปี 1464 ด้วยสถาปัตยกรรมรูปแบบกอธิกอิฐ ถือเป็นส่วนหนึ่งของป้อมปราการล้อมนครลือเบ็คจากยุคกลางที่ยังหลงเหลือถึงปัจจุบัน และเป็นหนึ่งในสองประตูเมืองที่ยังคงอยู่ (อีกประตูคือ *[[Burgtor|บวร์คทอร์]]*) ประตูฮ็อลชเตินมีคสรมโดดเด่นที่หอคอยแปลนวงกลมสองหอและซุ้มประตูโค้ง ถือเป็นสัญลักษณ์หนึ่งของนครลือเบ็ค และเป็นส่วนหนึ่งของเมืองเก่าลือเบ็คที่มีสถานะเป็นแหล่งมรดกโลกของยูเนสโก

นอกจากนี้ ประตูฮ็อลชเตินยังปรากฏเป็นตราตั้งแต่ปี 1926 ของสมาคมนครในเยอรมนี และในปี 2018 ริชาร์ด มีทซ์ (Richard Mietz) ทำลายสถิติโลกกินเนสจากการวิ่งมาราธอนที่เร็วที่สุดขณะแต่งกายเป็นจุดหมายตา ที่ซึ่งเขาแต่งกายเป็นประตูฮ็อลชเตินในเบอร์ลินมาราธอนปีนั้น

## อ้างอิง

หมวดหมู่:สิ่งก่อสร้างในลือเบ็ค
หมวดหมู่:ประตูเมืองในประเทศเยอรมนี
ไทยวีเมนส์ลีก ฤดูกาล 2569 รอบคัดเลือก

**การแข่งขันฟุตบอล [[ไทยวีเมนส์ลีก]] ฤดูกาล 2569 รอบคัดเลือก** จัดการแข่งขันขึ้นเพื่อหาทีมเข้าร่วมการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์ เป็นผู้ดำเนินการจัดการแข่งขัน โดยจัดการแข่งขันใน สนามศูนย์เฉลิมพระเกียรติบางมด ระหว่างวันที่ 22-26 กันยายน 2568 เพื่อคัด 2 สโมสรเข้าร่วมการแข่งขันไทยวีเมนส์ลีก 2 ฤดูกาล 2569

## ทีมเข้าร่วมรอบคัดเลือก
{| table width=100% 
| width=40% valign="top" |
* โรงเรียนนาหลวง1 *(ตกชั้นมาจาก [[ไทยวีเมนส์ลีก 2 ฤดูกาล 2568]])*
* ศรีสะเกษ *(ตกชั้นมาจาก [[ไทยวีเมนส์ลีก 2 ฤดูกาล 2568]])*
* โรงเรียนเฉลิมพระเกียรติ สมุทรสาคร
* โรงเรียนกีฬาจังหวัดนครสวรรค์

1เปลี่ยนจากอาม่าแอนด์มาสุข ทวีวัฒนา

## ตารางคะแนน

อัปเดตล่าสุดเมื่อ 26 สิงหาคม 2568 ที่มา: Thai Women's Footballกฎการจัดอันดับ: 1) คะแนน; 2) ผลต่างประตูรวมทั้งหมด; 3) ประตูรวมที่ทำได้; 4) คะแนน Head-to-head; 5) ผลต่างประตู Head-to-head; 6) ประตูที่ยิงได้ Head-to-head; 7) Fair play; 8) แข่งขันกันใหม่เพื่อหาทีมชนะ หากผลการแข่งขันเสมอกันในเวลาปกติให้ตัดสินด้วยการเตะลูกโทษ ณ จุดเตะโทษ

#### ผลการแข่งขัน

----

----

## ทีมที่ผ่านเข้ารอบและได้สิทธิ์ร่วมแข่งขัน

### ไทยวีเมนส์ลีก 2
* โรงเรียนนาหลวง
* ศรีสะเกษ

## อ้างอิง

หมวดหมู่:ไทยวีเมนส์ลีกแบ่งตามฤดูกาล
หมวดหมู่:ลีกกีฬาหญิงในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:การแข่งขันกีฬาในกรุงเทพมหานคร
สันดาปท้าย

[250px|thumb|สันดาปท้ายของ[ยูโรไฟเตอร์ ไทฟูน]]
[250px|thumb|[ล็อกฮีด SR-71 แบล็คเบิร์ด|SR-71 แบล็คเบิร์ด ขณะใช้สันดาปท้าย]]

**สันดาปท้าย** () คือระบบเพิ่มแรงขับที่ติดตั้งอยู่ในเครื่องยนต์ไอพ่นแบบเทอร์โบเจ็ตและเทอร์โบแฟนบางรุ่น ใช้งานโดยการฉีดเชื้อเพลิงเข้าไปในกระแสไอเสียที่ออกจากเครื่องยนต์หลักอีกครั้ง เพื่อให้เกิดการเผาไหม้รอบที่สอง ทำให้อุณหภูมิและความเร็วของก๊าซไอเสียสูงขึ้นมาก เครื่องยนต์สามารถสร้างแรงขับเพิ่มขึ้นอย่างทันทีทันใด เมื่อใช้สันดาปท้าย จะเห็นเปลวไฟสีน้ำเงินหรือส้มพุ่งออกจากท่อไอพ่นในลักษณะคลื่นข้าวหลามตัด (shock diamonds) จากการที่ก๊าซไอเสียความเร็วสูงขยายตัวเป็นจังหวะ เสียงเครื่องยนต์จะดังขึ้นอย่างรุนแรง

ประโยชน์หลักของสันดาปท้ายคือการช่วยให้เครื่องบินมีความเร็วเหนือเสียงและเพิ่มอัตราไต่ระดับได้รวดเร็ว เหมาะอย่างยิ่งกับภารกิจสกัดกั้นหรือการรบทางอากาศที่ต้องใช้กำลังเร่งมหาศาลในทันที อย่างไรก็ตาม การใช้สันดาปท้ายสิ้นเปลืองเชื้อเพลิงสูงมาก โดยบางครั้งการใช้เพียงไม่กี่นาทีก็ทำให้ปริมาณเชื้อเพลิงลดลงอย่างเห็นได้ชัด การทำงานของสันดาปท้ายมีความซับซ้อน เพราะต้องออกแบบหัวฉีดเชื้อเพลิงและท่อไอพ่นที่สามารถทนต่ออุณหภูมิสูงเกิน 1,700 องศาเซลเซียส และยังต้องควบคุมให้ก๊าซไอเสียขยายตัวออกไปอย่างมีประสิทธิภาพ จึงมักใช้ท่อไอพ่นแบบปรับขนาดได้ เพื่อรักษาสมดุลระหว่างแรงดันและการไหลของก๊าซ ถือเป็นเทคโนโลยีสำคัญของเครื่องบินขับไล่สมัยใหม่ 

เครื่องบินขับไล่ F-100 ซูเปอร์เซเบอร์ ของสหรัฐ คือเครื่องบินมีสันดาปท้ายแบบแรกของโลกที่เข้าประจำการจริง โดยเข้าประจำการในปี 1954

## อ้างอิง

หมวดหมู่:เครื่องยนต์ไอพ่น
มหาราชวงศ์ตองอู

***เกตุมะดีมหาราชวงศ์ตองอู*** (, ) เป็นบันทึกเหตุการณ์พม่าที่ครอบคลุมประวัติศาสตร์ตองอูใน ค.ศ. 1279 ถึง 1613 สำเนาต้นฉบับใบลานของสำเนาก่อนหน้านี้ใน ค.ศ. 1837 ยังคงเหลือรอด พงศาวดารให้ข้อมูลสรุปสั้น ๆ เกี่ยวกับผู้ปกครองยุคแรกเท่านั้น ส่วนรายละเอียดเพิ่มเติมเกี่ยวกับผู้ปกครองในยุคหลัง ๆ เริ่มต้นตั้งแต่รัชสมัยเมงสีตูแห่งตองอู (ครองราชย์ ค.ศ. 1481–1485) ซึ่งบ่งชี้ว่าพงศาวดารนี้รวบรวมครั้งแรกในช่วงปลายคริสต์ศตวรรษที่ 15

## ดูเพิ่ม
* รายชื่อเจ้าเมืองตองอู

## อ้างอิง

## บรรณานุกรม
* 
* 
* 

หมวดหมู่:บันทึกเหตุการณ์พม่า
เพชร โบราณินทร์

**เพชร โบราณินทร์**  (เกิด 6 พฤษภาคม พ.ศ. 2541) เป็นนักแสดงชายชาวไทยในสังกัดเดอะ วัน เอ็นเตอร์ไพรส์ ผลงานเด่นของเขาได้แก่ละครเรื่องสี่เทพผู้พิทักษ์, พนมนาคา 

## ประวัติ
เพชรเกิดวันที่ 6 พฤษภาคม พ.ศ. 2541 เขาเป็นบุตรชายคนเล็กของครอบครัว มีพี่สาว 1 คน จบการศึกษาระดับมัธยมศึกษาจากโรงเรียนสุรศักดิ์มนตรี จบการศึกษาระดับปริญญาตรีจากมหาวิทยาลัยรังสิต สาขาศิลปะการแสดงและภาพยนตร์ ในปี พ.ศ. 2559 เพชรเข้าสู่วงการบันเทิงจากชักชวนจาก ปิ๊ก ฌาณฉลาด อดีตผู้จัดการของ เจมส์ จิรายุ พระเอกชื่อดัง ให้มาถ่ายแบบ โฆษณาและเดินแบบต่างๆ ในปี พ.ศ. 2560 เพชรได้เข้าร่วมการประกวด Men's Fitness Cool Guy Search โดยเพชรผ่านเข้ารอบ 20 คนสุดท้าย ต่อมาเพชรได้เซ็นสัญญากับช่องวัน 31 โดยมีผลงานการแสดงเรื่อง รักไม่ลืม ซึ่งเป็นละครโทรทัศน์เรื่องแรกของเพชร  

ในปี พ.ศ. 2564 เพชรได้มีผลงานละครแนวสยองขวัญคือ ห้องสุดท้ายหมายเลข 6 ถือว่าเพชรรับบทเป็นพระเอกเต็มตัวครั้งแรก จากนั้นเพชรมีผลงานละครทางช่องที่เป็นพระเอกเต็มตัวหลายเรื่องอาทิ ภูผาผีคุ้ม , รักนิรมิต , ภูลังกา , มนต์รักกันตรึม , สงครามหมอลำ   

## ผลงานการแสดง
### ละครโทรทัศน์

### ละครโทรทัศน์ต่างประเทศ

* (2560) ตรีศูล รับบทเป็น พลวัต ทาง NNP 

### การประกวด

* (2559) Men's Fitneess Cool Guy Search

## รางวัลและการเสนอชื่อ

## อ้างอิง

หมวดหมู่:บุคคลที่เกิดในปี พ.ศ. 2533
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:บุคคลที่ยังมีชีวิตอยู่
หมวดหมู่:นักแสดงสังกัดช่องวัน
หมวดหมู่:นักแสดงละครโทรทัศน์ชายชาวไทย